ได้ยินเสียงลือเสียงเล่าอ้างมานานสำหรับเป็ดปักกิ่งร้านนี้ ร้านดูธรรมดามากๆ ลูกค้าส่วนใหญ่มาเป็นโต๊ะใหญ่ วันนี้สั่งอาหารเซ็ต แต่มากันแค่5คน อิ่มจนห่อกลับไปทานได้อีก2มื้อสบายๆ
เปิดมาด้วยออเดิร์ฟอย่างไก่แช่เหล้า ขนมปังหน้ากุ้ง ก็ดีงาม อร่อย
หลังจากนั้นจานหลักก็ค่อยๆทยอยมา 
กระเพาะปลาผัดแห้ง จืดไปนิด ต้องปรุงเพิ่มเองแต่ก็เป็นเนื้อเป็นหนังดีค่ะ
ก๋วยเตี๋ยวเซี่ยงไฮ้ก็อร่อย (แต่ไปเซี่ยงไฮ้กี่ทีก็ไม่เคยเจอนะคะ)
ตามด้วยหูฉลามน้ำแดง หูฉลามชิ้นโตดีค่ะ 
ผักเจี๋ยนหรืออะไรซักอย่างราดน้ำเหนียว อันนี้ไม่ผ่าน ค่อนข้างจืดและเละ (จำได้ว่าเยื่อไผ่และเห็ดหอม)
**เป็ดปักกิ่ง อันนี้ไฮไลท์ อร่อยมาก หนังกรอบ แล่บาง (ถ้าทานทีปักกิ่งจะแล่ติดเนื้อมาด้วย) เนื้อเป็ดก็ตามมาตรฐาน ทำได้หลายอย่าง ที่นี่เลือกได้ทำ 2 อย่างค่ะ ที่ต่างจากที่อื่นคือ นำไปผัดถั่วงอก (ใส่ซีอิ๊วดำ รสชาติคล้ายๆทานก๋วยเตี๋ยวหลอด) 
เป็ด1ตัว เหมาะกับทานประมาณ7-8คน แต่ด้วยความที่มากันน้อย เลยทานกันคนละเต็มที่ ฟินมาก
ตามมาด้วยขาหมูหมั่นโถว ขาหมูอวบอ้วน หนังหนามาพร้อมผักกองโตและหมั่นโถวนุ่มๆ ถ้าไม่กลัวอ้วน ก็จัดหนักได้เลยค่ะ แต่หมั่นโถวควรรีบทาน เพราะทิ้งไว้ซักพัก ผิวด้านนอกจะเริ่มแห้งและแข็งค่ะ
ต่อด้วยผัดหมี่ จำชื่อไม่ได้ แต่เส้นคล้ายอุด้ง อร่อยค่ะ แต่ถึงจุดนี้เริ่มจุกแล้ว ได้แค่ชิมเท่านั้น (คล้ายยากิอุด้งแบบญี่ปุ่น)
ตามด้วยของหวาน ถ้าจำไม่ผิดจะเป็นพุทราจีนทอด หวาน กรอบอร่อย
อาหาร90%อร่อย ถือว่าผ่าน แต่ควรมาทานเป็นหมู่คณะ เพราะอาหารจานค่อนข้างใหญ่ค่ะ
ราคาไม่แน่ใจ (พอดีมีเจ้ามือ) แต่เท่าที่ดูไม่แพง ตามมาตรฐานร้านเหลาทั่วๆไปค่ะ
การบริการดี ใส่ใจ